पाएं अपने शहर की ताज़ा ख़बरें और फ्री ई-पेपरडाउनलोड करें
शहर की स्वर्ण रेखा नदी पर प्रस्तावित एलिवेटेड रोड प्रोजेक्ट का काम लेट हाे रहा है। इसकी डीपीआर मार्च के आखिर तक तैयार की जानी थी, लेकिन एक महीने अतिरिक्त निकलने के बाद भी इसके लिए सर्वे पूरा नहीं हो पाया है। अफसराें के अनुसार, डीपीआर तैयार होने में अब भी 5 से 6 महीने का समय लगेगा, क्योंकि भोपाल की जिस कंसल्टेंसी कंपनी को काम दिया गया है, उसके अधिकांश अधिकारी-कर्मचारी कोविड संक्रमण की चपेट में हैं। इस कारण फिलहाल इस पर कोई काम नहीं हो पाएगा। जबकि सरकार इस प्रोजेक्ट पर पिछली साल उपचुनाव से पहले ही काम शुरू कराना चाहती थी।
शहर में ट्रैफिक व्यवस्था में सुधार के लिहाज से ये प्रोजेक्ट काफी महत्वपूर्ण हैं। एलिवेटेड रोड बनने के बाद शहर की मौजूदा सड़कों से लगभग 40 से 45 प्रतिशत ट्रैफिक दबाव कम हो जाएगा। ऐसा होने पर लोगों को ट्रैफिक जाम की समस्या से राहत मिलेगी। इस मामले में पीडब्ल्यूडी सेतु संभाग के कार्यपालन यंत्री मोहर सिंह जादौन का कहना है कि एलिवेटेड रोड की डीपीआर तैयार होने में अभी कुछ महीने और लगेंगे। क्योंकि, कंसल्टेंट कंपनी के अधिकांश लोग कोविड संक्रमित हो गए हैं और उनके यहां काम बंद है। संभवत: इस महीने के अंत में वे लोग प्रोजेक्ट पर फिर काम शुरू करेंगे।
प्लानिंग... 2 चरणों में तैयार होनी है 17.3 किलोमीटर की 4 लेन एलिवेटेड रोड
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn